**Ministru kabineta noteikumu projekta „Grozījumi Ministru kabineta 2010. gada 28. decembra noteikumos Nr.1229 „Noteikumi par šķirnes atšķirīguma, viendabīguma un stabilitātes pārbaudi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Augu šķirņu aizsardzības likuma 18. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010. gada 28. decembra noteikumi Nr.1229 „Noteikumi par šķirnes atšķirīguma, viendabīguma un stabilitātes pārbaudi” (turpmāk – noteikumi Nr.1229). 2019. gada 24. janvārī ir pieņemta Komisijas Īstenošanas Direktīva 2019/114/ES, ar ko groza Direktīvas 2003/90/EK un 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un atsevišķu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem(turpmāk – Komisijas Direktīva 2019/114/ES).Lai pārņemtu Komisijas Direktīvas 2019/114/ES prasības, noteikumu projekts tiek papildināts ar jaunu laukaugu sugu facēliju – *Phacelia tanacetifolia* Benth. (TG 319/1), kurai ir izstrādātas Starptautiskās jaunu augu šķirņu aizsardzības savienības (turpmāk – *UPOV*) vadlīnijas. Līdz šim facēlijas šķirņu pārbaudei nebija izstrādāts ne Kopienas Augu šķirņu biroja (turpmāk – *CPVO*) protokols, ne *UPOV* vadlīnijas. Tāpat tiek precizētas *UPOV* vadlīnijas kaņepēm. Jauni protokoli un vadlīnijas izstrādāti arī šādām dārzeņu sugām: *Brassica oleracea* L. *–* ziedkāpostiem (TP 45/2 rev. 2, 21.03.2018.), *Cichorium intybus* L. *–* lapu cigoriņiem (TP 154/1, 21.03.2018.), *Cichorium intybus* L. *–* Vitlufa cigoriņiem (TP 173/2, 21.03.2018.), *Cucumis sativus* L. *–* gurķiem (TP 61/2 rev., 21.03.2018.), *Solanum lycopersicum* L. – tomātiem (TP 44/4 rev. 3, 21.03.2018.), *Solanum habrochaites* S. Knapp & D. M. Spooner*; Solanum lycopersicum* L. x *Solanum habrochaites* S. Knapp & D.M. Spooner; *Solanum lycopersicum* L. x *Solanum peruvianum* (L.) Mill.; *Solanum lycopersicum* L. x *Solanum cheesmaniae* (L. Ridley) Fosberg; *Solanum pimpinellifolium* L. x *Solanum habrochaites* S. Knapp & D.M. Spooner (TP 294/1 rev.3, 21.03.2018.). No noteikumiem Nr.1229 tiek svītrotas *UPOV* vadlīnijas miega magonēm (*Papaver somniferum*), jo atbilstoši likuma “Par narkotisko un psihotropo vielu un zāļu likumīgās aprites kārtību” 6. panta nosacījumiem Latvijā ir aizliegts audzēt miega magones (*Papaver somniferum*). Miega magones ir svītrotas arī no Ministru kabineta 2010. gada 13. aprīļa noteikumiem Nr. 352 “Eļļas augu un šķiedraugu sēklaudzēšanas un sēklu tirdzniecības noteikumi”.Noteikumu projektā ir iekļautas arī sugas, kas nav minētas Komisijas Direktīvā 2019/114, bet ir ietvertas sēklaudzēšanas direktīvās un Latvijas normatīvajos aktos, lai selekcionārs, kas vēlas iekļaut šķirni Latvijas augu šķirņu katalogā, zinātu, kuri *CPVO* protokoli vai *UPOV* vadlīnijas ir jāievēro, veicot šķirnes atšķirīguma, viendabīguma un stabilitātes pārbaudi. Ir nepieciešams precizēt kārtību, kādā tiek pieteikta šķirnes atšķirīguma, viendabīguma un stabilitātes pārbaude (turpmāk – AVS pārbaude). Noteikumu Nr.1229  29.punktā pašlaik noteikts, ka šķirni AVS pārbaudei piesaka pats iesniedzējs, iesniedzot iesniegumu šķirnes pārbaudes veicējam saskaņā ar 3. pielikumu. Šobrīd šķirņu AVS pārbaudes Latvijā nenotiek, bet, lai šķirnes AVS pārbaudi veiktu citu Eiropas Savienības dalībvalstu institūcijās atbilstoši *UPOV* starpinstitūciju sadarbības modelim, pieteikumu AVS pārbaudei var iesniegt tikai oficiāla valsts institūcija. Ņemot vērā iepriekš minēto, noteikumi tiek precizēti, paredzot, ka pieteikumu AVS pārbaudei turpmāk iesniegs Valsts augu aizsardzības dienests (turpmāk – dienests), nevis iesniedzējs. Dienests pieteiks šķirni AVS pārbaudei tiešsaistes režīmā speciālā *UPOV* noteiktā pieteikuma formā, tiklīdz būs saņemta informācija no iesniedzēja par izvēlēto pārbaudes veicēju, tāpēc 3.pielikums vairs nav nepieciešams. Noteikumos nav iespējams noteikt konkrētu termiņu, kādā dienests piesaka šķirnes pārbaudi. Dienests vispirms sazinās ar pārbaudes veicēju, sagaida atbildi, noskaidro, vai ir iespēja konkrētai šķirnei veikt AVS pārbaudi, un tikai tad piesaka šķirnes pārbaudi oficiāli. Turklāt termiņš var būt atšķirīgs, ņemot vērā to, ka šķirņu AVS pārbaude notiek citu valstu akreditētajās iestādēs, kas pašas nosaka katrai sugai atšķirīgus pieteikšanās termiņus. Tādējādi dienests rīkojas atbilstoši situācijai un piesaka attiecīgo šķirni pārbaudei, ņemot vērā citu valstu iestāžu noteiktos termiņus.Līdz ar noteikumu projekta pieņemšanu pilnībā tiks pārņemta Komisijas Direktīva 2019/114/ES. Tā kā direktīvas normas jāievieš ne vēlāk, kā līdz 2019. gada 31. jūlijam, ir paredzēts ka, noteikumi stāsies spēkā 2019. gada 1. augustā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz selekcionāriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina līdzšinējo administratīvo procedūru. Noteikumu projekts neuzliek papildu administratīvo slogu selekcionāriem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Īstenošanas Direktīva 2019/114/ES, ar ko groza Direktīvas 2003/90/EK un 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un atsevišķu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem. Direktīvas normas ir jāievieš un normatīvais akts jāizdod un jāpublicē ne vēlāk kā līdz 2019. gada 31. jūlijam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas Direktīva 2019/114//ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas Direktīva 2019/114/ES** |
| 1. pants | 1.6. apakšpunkts(1.pielikuma I nodaļa) | Minētā norma ir pārņemta pilnībā. | Pārņemtā norma neparedz stingrākas prasības. |
| 2. pants | 1.6. apakšpunkts (1.pielikuma II nodaļa) | Minētā norma ir pārņemta pilnībā. | Pārņemtā norma neparedz stingrākas prasības. |
| 3. pants |  | Minētā norma **paredz dalībvalstīm izvēles iespēju attiecībā par tās pārņemšanu.**  | Nav attiecināms. |
| 4. panta pirmā daļa | Nav jāpārņem; noteikts termiņš normatīvo aktu pieņemšanai un publicēšanai. | Nav attiecināms. | Nav attiecināms. |
| 4. panta otrā daļa | 2. punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 4. panta trešā daļa | 1.5. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības.  |
| 5. pants | Nav jāpārņem; noteikta spēkā stāšanās kārtība. | Nav attiecināms. | Nav attiecināms. |
| 6. pants | Nav jāpārņem; minēti direktīvas adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Komisijas Direktīvas 2019/114/ES 3. pantā ir paredzēta izvēles iespēja dalībvalstīm noteikt prasības attiecībā uz pārbaudēm, kas sāktas pirms 2019. gada 1. septembra. Dalībvalstis var piemērot Direktīvu 2003/90/EK un Direktīvu 2003/91 EK tajā redakcijā, kāda bija pirms grozījumu izdarīšanas ar Komisijas Direktīvu 2019/114/ES. Šī panta izvēle Latvijai nav jāpārņem, jo Latvijā laukaugu un dārzeņu sugām netiek veiktas atšķirīguma, viendabīguma un stabilitātes pārbaudes. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”.No Direktīvas 2019/114/ES pielikuma A daļas netiks pārņemtas dažu sugu pārbaudes vadlīnijas, ievērojot 2017. gada 16. marta Komisijas Lēmumu 2017/478/ES, ar ko Bulgāriju, Čehiju, Dāniju, Vāciju, Igauniju, Īriju, Spāniju, Franciju, Kipru, Latviju, Lietuvu, Maltu, Nīderlandi, Poliju, Slovēniju, Slovākiju, Somiju, Zviedriju un Apvienoto Karalisti atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību. Latvija ir atbrīvota no tādu sugu pārņemšanas savos normatīvajos aktos, kuras nav piemērotas Latvijas klimatiskajiem apstākļiem un valstī netiek audzētas, tāpēc arī nav pamata pārņemt Komisijas Direktīvā 2019/114 esošo sugu šķirņu obligāti pārbaudāmās prasības tām sugām, kuras Latvijā neaudzē. Atbrīvojums ir šādām sugām: *Agrostis canina* L. – suņu smilgai (TG 30/6, 12.10.1990.), *Bromus catharticus* Vahl – akotu lāčauza, *Bromus sitchensis* Trin. – Sitkas lāčauzai (TG 180/3, 04.04.2001.), *Medicago doliata* Carmign. – taisndzeloņu lucernai (TG 228/1, 05.04.2006.), *Medicago italica* (Mill.) Fiori – Itālijas lucernai (TG 228/1, 05.04.2006.), *Medicago littoralis* Rohde ex Loisel. – piekrastes lucernai (TG 228/1, 05.04.2006.), *Medicago lupulina* L. – apiņu lucernai (TG 228/1, 05.04.2006.), *Medicago murex* Willd. – dzeloņainajai lucernai (TG 228/1, 05.04.2006.), *Medicago polymorpha* L. – zobainajai lucernai (TG 228/1, 05.04.2006.), *Medicago rugosa* Desr. – krokainajai lucernai (TG 228/1, 05.04.2006.), *Medicago scutellata* (L.) Mill. – vairoga lucernai (TG 228/1, 05.04.2006.), *Medicago truncatula* Gaertn. – nošķeltajai lucernai (TG 228/1, 05.04.2006.), *Arachis hypogea* L. – zemesriekstiem (TG 93/4, 09.04.2014.), *Carthamus tinctorius* L. – safloram (TP 134/3, 12.10.1990.), *Gossypium spp*. – kokvilnai (TP 88/1, 19.04.2016.), *Oryza sativa* L. – rīsiem (TP 16/3, 01.10.2015.), *Sorghum bicolor* (L.) Moench – sorgo (TG 122/4, 25.03.2015.), *Sorghum sudanense* (Piper) Stapf. – Sudānas zālei (TG 122/4, 25.03.2015.), *Sorghum bicolor* (L.) Moench x *Sorghum sudanense* (Piper) Stapf – hibrīdiem, kas radušies, krustojot *Sorghum bicolor* un *Sorghum sudanense* (TG 122/4, 25.03.2015.).  |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana” no 28.02.2019 līdz 08.03.2019. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Iesaistītās puses atbalsta noteikumu projekta virzību esošā redakcijā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav |

Zemkopības ministra p.i. I. Viņķele

Magone 67027258

Ilze.Magone@zm.gov.lv